Faida na madhara ya teknologia katika shule za sekondari
Language: Swahili | Genre: Creative_writing

Insha:
FAIDA NA MADHARA YA TEKNOLOJIA KATIKA SHULE ZA SEKONDARI
Teknolojia imesaidia sana katika sekta ya elimu hasa katika shule za sekondari.
Mosi kabisa teknolojia imemfanya mwanafunzi awe na uwezo wa kufanya uchunguzi kwa mambo asiyoyajua na kumpa uwezo wa kuendeleza kisomo chake. Hii hunufaisha wale wanafunzi walio katika chama cha wanasayansi wadogo. 
Teknolojia pia imerahisisha kazi ya mwalimu ya kufunza. Mfano, mwalimu anaweza kutumia ili kuwafunza wanafunzi wake. 
Teknolojia imesaidia katika uwekaji wa taarifa muhimu za shule na hata kuweka matokeo ya watoto ya mitihani. Na kama maelezo yanatakikana kuhusu shule, hupatikana kwa urahisi. Pia matokeo ya mwanafunzi yote huwa yamehifadhiwa katika tarakilishi. Hii ni teknolojia. 
Teknolojia imesaidia katika kuonyesha jinsi pesa katika shule ya sekondari inavyotumika kwani habari hizo huwa zimehifadhiwa.
Vile vile teknolojia ina madhara yake kama vile, wanafunzi wanapoenda Lab kwenda kufundishwa jinsi ya kutumia tarakilishi, wengi wao hujihusisha na tabia potovu kama vile kuangalia ponographia. 
Teknolojia imemfanya mwanafunzi kutokuwa na uwezo wa kufikiria kwani kila kitu kimerahisishwa kwake kwa kutumia kama vile tarakilishi au kifaa chochote kile.
Habari zilizowekwa katika tarakilishi huenda zikapotea.Kupata habari hizo huwa ni ngumu sana. Hii humfanya, mfano, mwalimu kuwa na wakati mgumu katika ufundishaji kama alitegemea teknolojia sana.
Uwezo wa shule za sekondari kununua vifaa vya teknolojia huwa chini  kwani vifaa hivi ni ghali sana na huhitaji watu waliosomea kuvitumia kwani pia gharama ya kutengeneza viharibikapo huwa juu. 
Teknolojia husaidia shule zilizoendelea peke yake zenye uwezo kununua vifaa kama vile kompyuta n.k.